A Na vuku ni Kalou
· E Aceni, E via vakatovolei ira na tamata vuku o Paula ena vuku vakatamata. E kea talega, sa lewa kina me vakayagataka ga na vuku va Kalou. 
· Na Kalou ga e talai Paula me vunautaka na kena I tukutuku, “ segai ena vosa sa vuku, de vakatawagataki kina na kauveilatai I Karisito” (1 Koronica 1:17).
· Na cava na vuku ni Kalou ka vunautaka tiko ko Paula?
· Na vuku ni Kalou e vakarusa na “nodra vuku era sa dauvuku”; ka “vakatawayagataka na nodra yalomatua na dauyalomatua” (1Kor. 1:19); sa “vakalialiataka … Na vuku ni vuravura oqo” (1 Kor.1:20).
· E veibasai kei na I le kecega vaka tamata. Na vuku ni Kalou e okati kina nodra “vakabulai na tamata vakabauta ena vosa vakalialia (1 Koronica 1:21).
B Na lialia ni kauveilatai
· Na vosa va Kiriki na mōria (lialia, sese, , ka vaka -lialia) e vakayagataki vaka lima ena 1Koronica:  1:18; 1:21; 1:23; 2:14; kei na 3:19.
· Na kauveilatai e ka lialia vei ira era sa sese; o ira ka sega ni kila na Kalou (Gentiles); o ira ka kilai vuravura ga (tamata vakayago); o ira ka lewai ira tu ga na nodra vuku.
· Ia na kauveilatai e ka ni veivakalougatataki ki vei ira sa vakabulai, oya, o ira ka loomasoli me raica na kauveila -tai mai na nona rai na Kalou.
C Na kaukauwa ni Kalou
· Na kauveilatai e tu kina na kaukauwa me vakaraitaka na I tuvaki ca duadua ni tamata kei na uasivi ni Kalou(1Koro. 1:18).
· Na tamata ca: Lialia: Veicati: Veivakarusai: valavala ca
· Vinaka ni Kalou: kaukauwa; veiciqomi; veivosoti; veivakabulai
· O ira era cata na kauveilatai era tauca na vuani nodra digidigi cala, ka ra na vakarusai vakadodonu mai vei Koya era a cata.
· A kaukauwa ni Kalou, ka vakaraitaki ena kauveilatai, e rawata me vakaveivinakataitaka na tamata kei na Kalou ni sa vosota na nona I valavala ca, ka solia vua na bula tawamudu (Kol. 1:20; 1Pita 2:24).
D Na I tukutuku mai na kauveilatai
· Na cava e ka lialia kina na vunautaki ni tukutuku  mai na kauveilatai (1Koronica 1:21-24)?
· O ira na Jiu era a namaka tiko e dua na I Mesaia me vakabulai ira mai na veivakasauraratakai nei Roma. Ena gauna sa vakaraitaka kina ko Jisu ni na lauvako ena kauveilatai, o iratou sara ga na tisaipeli eratou sa domobula. Vua e dua na Jiu, na tamata e lili ena ena vu ni kau e cudruvi koya na Kalou (Vrua. 21:23). Vua na kaitani ka sega maa ga ni namaka e dua nai vakabula, e dua ga na kena I tinitini: kauveilatai na lialia.
· Ia ki vei ira na agilosi, na I tukutuku mai na kauveilatai e duatani sara. O Jisu, o koya era a sa kila mai lomalagi, sa soli Koya me mate ena ena vuku ni nona lomana ma kawatamata ka cati koya. Oqo na rai ka vinakata ko Paula me vakadewataka ena nona vunau.
· Na I tukutuku mai na kauveilatai e vakaraitaka na levu ni ka e rawa ni cakava na Kalou me solia kina vei keda na bula.
E Na lialia kei na malumalumu ni Kalou
· E dua beka na ka e lialia se malumalumu kina na kalou (1 Koro. 1:25)?
· E sega sara ga, baleta ni sega na nona malumalumu na Kalou. O Paula e cavuta tiko ga e dua na kena ivakatautauvata. Kevaka me a dua na vakasama lialia ni Kalou, e se vuku cake tikoga mai na nona vcakasama vuku na tamata vuku duadua; se kevaka me dua na nona malumalumu na Kalou, ena se kaukauwa cake tikoga mai vua na tamata kaukauwa duadua vei ira na tamata.
· Na vuku taucoko ka kumuni vata mai vei ira na tamata vuku e sega ni tuvna rawa e dua na I tuvatuva ni nona veivakabulai na kawa tamata,.
· Na Kalou duadua ga e u vua na kaukauwa me solia na bula, ena vuku ni veisorovaki nei Jisu ena kauveilatai, “ki vei ira era sa vakabulai tiko” (1 Koro. 1:18); “ira sa vakabauta” (Koro. 1:21vei ira talega “era sa kacivi” (1 Koro. 1:24).
· O ira ga era vakabauti Jisu ena nodra sauma na kaci ni Yalo Tabu era na bula.
